Lav et referat af nedenstående tekst:

Tekst:
Nordjyllands Beredskab rykkede onsdag klokken halv tolv ud til en melding om en gårdbrand på Alsvej ved Visborg i nærheden af Hadsund. Da de ankom til den trelængede gård, var der ild i stuehuset, og det stod ikke til at redde. - Stuehuset var overtændt, da vi kom herud. Vi har reddet resten af bygningen, men stuehuset er totalskadet, siger Caspar Weisberg, der er indsatsleder ved Nordjyllands Beredskab i Mariagerfjord. Gårdens beboere var ikke hjemme, og da der heller ikke er dyrehold på gården, har hverken dyr eller mennesker været i fare ved branden. Beredskabet har endnu ikke en teori om, hvad det er, der er skyld i flammerne. - Politiet er ude og kigge og undersøge, og så skal der nok teknikere på senere for at komme nærmere en årsag, siger indsatslederen. Han forventer, at efterslukningen vil tage mellem tre og fire timer.

Referat:
Stuehus var overtændt, da beredskabet ankom. Det er stadig uvist, hvorfor stuehuset stod i flammer.